Minki ŉ pienkvoet rykerMinki van der Westhuizen en Ernst Joubert. Foto: Twitter Minki van der Westhuizen, die internasionale model en televisieaanbieder, het Woensdag ŉ babadogtertjie ryker geword. Van der Westhuizen is verlede jaar op 8 Junie met die voormalige rugbykaptein van die Leeus, Ernst Joubert getroud. Die egpaar woon tans in Londen. Minki het Woensdagoggend op Twitter gesê: “Katerien Joubert is vanoggend gebore! 2.93kg en perfek!! Prys die Here vir ‘n perfekte baba!!!!” Dit is die egpaar se eerste kind. Sy het nog nie ŉ foto van die kleinding geplaas nie, maar het op 1 Julie kort voor sy geboorte geskenk het, ŉ swangerskapfoto saam Joubert publiseer met die woorde: “Any day now….. Can’t wait to meet the ‘other’ love of my life” (Binnekort… Ek kan nie wag om die ‘ander’ liefde van my lewe te ontmoet nie)